open-index/open-wikipedia-markdown huggingface dataset:
Jean Malléjac

**Jean Malléjac** a oa ur marc'hhouarner breizhat (ha brezhoneger), bet ganet d'an 19 a viz Gouere 1929 e Dirinonn hag aet da Anaon d'ar 24 a viz Gwengolo 2000 e Landerne.

Reder a-vicher e voe adalek 1950 betek 1958.

Tapet e oa bet gantañ 2 plas Tro Bro-C'hall 1953 war-lerc'h Louison Bobet.

E-kerzh Tro Bro-C'hall 1955, tra m'edo o pignat gant ar Menez Ventoux, e oa savet bec'h warnañ dre m'en devoa lonket re a amfetaminoù. Abalamour d'an darvoud-mañ e oa bet skarzhet e brederier a oa hini… ar reder luksembourgat Charly Gaul ivez : kentañ skarzhadenn evit doperezh e oa e Tro Bro-C'hall.

## E ditloù
***1950**
** Priz Kallag

***1953**
** 5 tennad-hent Tro Bro-C'hall 1953
## Disoc'hoù e troioù meur
### <small>Tro Bro-C'hall</small>
* Tro Bro-C'hall 1952 : 33e
* Tro Bro-C'hall 1953 : 2, gounezet un tennad-hent gantañ, ar C'hrez melen en-dro dezhañ e-pad 5 deiz
* Tro Bro-C'hall 1954 : 5
* Tro Bro-C'hall 1955 : dilez da geñver an 11 tennad-hent
* Tro Bro-C'hall 1956 : 34e
* Tro Bro-C'hall 1958 : dilez da geñver ar 15 tennad-hent

### <small>Tro Spagn</small>
* Tro Spagn 1957 : 19

### <small>Tro Italia</small>
* Tro Italia 1958 : 48
Reichspartei des deutschen Mittelstandes

Ar **Reichspartei des deutschen Mittelstandes** ("strollad ar renkadoù etre alaman"), pe **Wirtschaftspartei des deutschen Mittelstandes** (berranvet **WP**), a oa ur strollad politikel alaman en amzer Republik Weimar.
Jean Gainche

**Jean Gainche** a oa ur marc'hhouarner breizhat, bet ganet d'an 12 a viz Eost 1932 e Remengol. En e vleud e oa pa veze ezhomm da ruilhañ kement ha da sprintañ. E 1958 en devoa gounezet un tennad-hent eus Tro Bro-C'hall 1958 ha Priz Meur Ploue (aet ar maout en-dro gantañ e 1962). Renket e oa bet da 2 e-keñver Krez gwer Tro Bro-C'hall 1961.

## E ditloù
* **[[1953]]**
** Tro Aod-an-Olifant
* **[[1954]]**
** Tro Aod-an-Olifant (bet gounezet 9 zennad-hent gantañ)
* **[[1958]]**
** 4e tennad-hent Tro Bro-C'hall 1958
* **[[1958]]**
** Priz Meur Ploue
** Steredenn Bro-Leon
* **[[1959]]**
** Tro Aod-an-Olifant
** *2 [[Priz Meur Ploue]]*
* **[[1962]]**
** Priz Meur Ploue
## Disoc'hoù e troioù meur
### <small>Tro Bro-C'hall</small>
Eizh gwech en devoa Jean Gainche kemeret perzh e Tro Bro-C'hall er skipailhoù-mañ : 
* *Skipailh-rannvro Kornôg-Gevred* e 1958, 1959 ha 1961,
* *Skipailh ar C'hornôg* e 1960,
* *Mercier-BP-Hutchinson* adalek 1962 betek 1965.

* Tro Bro-C'hall 1958 : 29, aet ar maout gantañ da geñver ar 4e tennad-hent
* Tro Bro-C'hall 1959 : dilez da geñver an 18 tennad-hent
* Tro Bro-C'hall 1960 : 36 
* Tro Bro-C'hall 1961 : 14
* Tro Bro-C'hall 1962 : 32 
* Tro Bro-C'hall 1963 : 20
* Tro Bro-C'hall 1964 : 31
* Tro Bro-C'hall 1965 : 71
Émilie Le Pennec

**Émilie Le Pennec** a zo bet ganet e La Garenne-Colombes (Hauts-de-Seine) d'an 31 a viz Kerzu 1987. Eus Plistin eo genidik familh Émilie Le Pennec.

Un embleustrerez c'hall e oa, an divvarrenn digompez ar pezh paramantoù a veze-hi barrek warnañ :
* ur vedalenn aour da geñver C'hoarioù olimpek hañv Aten (Gres), d'an 22 a viz Eost 2004,
* ur vedalenn aour da geñver Kampionadoù Europa Debrecen (Hungaria), d'ar 5 a viz Mezheven 2005 (tapet e oa bet ganti ur vedalenn arem war al leur ivez).

Abalamour da c'hloazioù hag a vire outi a adkavout he live reizh he devoa embannet fin he micher-sport d'ar 27 a viz Gwengolo 2007.
Clément Marot

**Clément Marot** (Caors, war-dro 1496/97 - Torino, 1544) a oa ur skrivagner gallek eus ar . Eus Normandi e oa e dad hag Okitanez e oa e vamm. 

Skrivañ barzhonegoù a rae e dad Jean ivez (*Jean des Marets* pe *Jean Marot*). Dre ma plije e werzennoù d'an itron Michelle de Saubonne, e voe kinniget Jean Marot da Anna Breizh a oa gwreg ar roue Loeiz XII Bro-C'hall. Degemeret mat e voe gant Anna ha mont a reas da lez ar roue ha mont d'e heul da Italia.

Ar mab Clément en em lakaas da sevel barzhonegoù ivez, ha mont a reas da servijañ ar rouanez Marc'harid Navarra. Gant hounnezh e voe kinniget d'he breur Frañsez I, roue Bro-C'hall, a voe plijet gant skridoù Clément Marot. E lez ar roue e voe degemeret ar barzh ha mont d'e heul ivez. 

Ouzhpenn sevel barzhonegoù e reas troidigezhioù diwar oberennoù latin ha henc'hresianeg (Vergilius, Lukian Samosata). Hogen daoust ma plije e skridoù d'ar roue e voe tamallet dezhañ, buan, bezañ douget d'ar mennozhioù protestant. Toullbac'het e voe e 1525.
E 1527 e kasas d'ar roue, eus an toull-bac'h, un *Epistre de Marot envoyée au Roy*. Truez en devoe ar roue outañ, dieubet e voe Marot hag aotreet da zont d'al lez en-dro. 

Hogen e 1533 e voe troet ar Salmoù gantañ hag adarre e voe tamallet dezhañ e vennozhioù protestant. Tec'hout a reas da Vearn, ma oa Marc'harid Navarra o ren, ha goude-se da Italia, da Ferrara, ma oa lez Renée Bro-C'hall, merc'h Anna Breizh, troet gant ar brotestantiezh ivez ha mignonez dezhañ. Eus Italia e c'hallas distreiñ da Vro-C'hall, pardonet ma oa bet dezhañ gant ar roue. Met buan e rankas tec'hout adarre, da Suis ha Savoia ar wech-mañ. 

Mervel a reas e Torino e 1544.
Jean-Charles Gicquel

**Jean-Charles Gicquel** a zo un atletour breizhat, bet ganet d'ar 24 a viz C'hwevrer 1967 e Ploermael, al lamm uhel e ziskiblezh.

Tad Lucille Gicquel eo, c'hoarierez volley-ball.

## E rekordoù
* Rekord Bro-C'hall dindan an amzer gant 2,33 m (talvoudek e 2012 c'hoazh) d'an 10 a viz Gouere 1994 (en Eberstadt (Alamagn)),
* Rekord Bro-C'hall er goudor gant 2,35 m (talvoudek e 2012 c'hoazh) d'an 13 a viz Meurzh 1994 (e Pariz),
* Rekord Bro-C'hall yaouankad gant 2,23 m d'ar 26 a viz Mae 1985 (e Querqueville (Manche)).
## E ditloù
* Medalenn aour er C'hoarioù Kreizdouarel e 1993,
* Medalenn aour e C'hoarioù ar Gallegañ e 1989,
* Medalenn arc'hant e Kampionadoù an atleterezh Europa e 1994,
* Medalenn arc'hant e Kib an atleterezh broadoù Europa e 1993,
* Kampion Bro-C'hall e 1987, 1990, 1994 ha 1995,
* Kampion Bro-C'hall er goudor e 1990, 1991, 1993 ha 1994.
Atleterezh

An **atleterezh** zo ur sport a ya un hollad diskiblezhioù - bannaoù, kerzhadeg, kevezadegoù kevredet, lammoù ha redadegoù - d'e ober.

## Bannañ
*Bannañ ar bladenn (pe bannañ ar gantenn)
*Bannañ ar goaf
*Bannañ an horzh
*Bannañ ar pouez

## Kerzhet
*Kerzhet

## [[Lammerezh (atleterezh)|Lammat]]
*Lammat gant ar berchenn
*Lammat a-hed
*Lammat uhel (pe lammat a-serzh)
* Trilamm

## Redek
*Redek en ur stad
**Redadegoù sprintañ
**Redadegoù damhir (pe krenn)
**Redadegoù hir
**Redadegoù girzhier (a c'hall bezañ sprint pe hir)
**Redadegoù a-eiladoù
*Redek e-maez stad
**Maraton
**Redek treuz-kontre
**Redek war an hentoù (redadegoù hir dre vras, emañ ar maraton en o zouez)
Lammerezh (atleterezh)

Al **lammerezh** zo ul lodenn eus an atleterezh, rannet anezhi dre beder diskiblezh :
* an daou lamm a-led : al lammat a-hed eeun hag an trilamm ma vez klasket gant an atletour mont ar pellañ ar gwellañ war-lerc'h ur redadenn lañs.E dibenn al lammlec'h, a-raok an traezh ma kouezho ar sportour ennañ, e kaver ur plankenn da reiñ sikour dezhañ da gemer ul lusk mat.
* an daou lamm a-serzh : al lamm uhel hag al lammat gant ar berchenn ma vez klasket gant an atletour mont an uhelañ ar gwellañ dreist ur varrenn harpet gant daou beul, war-lerc'h ur redadenn lañs ivez.Ur roudenn a gas an atletour da lammlec'h al lammat gant ar berchenn ; ur fozig a gaver e-harz al lammec'h-mañ ma vo plantet enni e berchenn gant ar sportour. Goude tremen dreist ar varrenn e leur hemañ war ur pallenn lammat.
Aconcagua

An **Aconcagua** (distagadur spagnolek: [akoŋˈkaɣwa] LFE), **Aqunqhawaq** e ketchouaeg, eo menez uhelañ kevandir Amerika. En aradennad an Andoù emañ, en Arc'hantina, un 13 km eus an harzoù gant Chile. 6 959 m uhelder zo dezhañ.
Ofis santel

An **Inkizision** (latin : *inquisitio* brezhoneg: "enklask"), **Ofis santel** e anv ofisiel, a oa ul lez-varn hervez ar gwir kanonek, lakaet e pleustr gant an Iliz katolik er bloaz  1184 evit stourm ouzh ar pezh a lakae da zisivoud (*hæresis*), eleze kement soñj, mennozh pe oberenn a lakae da gontrol d'an dogm katolik.

Ledan e oa skalf ar c'hastizoù : eus pedennoù ha pinijennoù betek telloù-kastiz pa ne veze ket prouet an disivoud, eus diberc'hennadur an holl vadoù evit an dud a guitae ar relijion (*apostata* "dianzavour") betek ar boan a varv evit ar re a oa arre en disivoud (*relapsus* "adfeilhet"). War-dro 3 000 den a voe lazhet gant an Inkizision a-hep pemp kantved en Europa

Barn a rae ar "falskrederien" ivez, dreist-holl ar catariezh, Iliz Valdo hag an disivoud protestant.

Betek 1965 e padas an Ofis Santel ; er bloaz-se e voe adanvet *Breuriezh evit kelennadurezh ar feiz*, met ul lez-varn (*dicastère*, eus an henc'hresianeg δικαστήριον *dikastêrion* "lez-varn") ez eo bepred.

## Pennadoù kar
* Auto de fé
* Inkizision en Amerika
* Inkizision ar Grennamzer
* Tomás de Torquemada
* Inkizision spagnol

## Notennoù
José Alfredo Jiménez

**José Alfredo Jiménez**, ganet e 1926 en Dolores Hidalgo, Guanajuato, ha marvet e 1973 e Kêr Mec'hiko, a oa ur c'haner ha sonaozour mec'hikan en doare ranchera, hag unan eus brudetañ kanerien ar vro.

Meur a ganaouenn gantañ zo diwar-benn lonkerien: *El ultimo trago, Llego borracho el borracho*.

Mervel a reas José Alfredo Jiménez en Ciudad de México, d'an 23 a viz Du 1973, da 47 vloaz, gant an avu-kalet. Beziet e voe en e gêriadenn c'henidik, evel ma c'houlenne en e ganaouenn "Caminos de Guanajuato".

## Albomoù
* *La Sota De Copas* 1970
* *El Cantinero•El Rey* 1971
* *Gracias* 1972
* *15 Exitos Inolvidables De* (1983) RCA Records
* *12 Exitos De Oro* (1988) RCA Records
* *Lo Esencial* (2008) RCA/Lecacy Recordings

## Liammoù diavaez
* O kanañ "Gracias"
* Lila Downs o kanañ e ganaouenn "Vámonos" 

## Pennadoù kar
* Javier Solís
* Jorge Negrete
* Luis Aguilar
* Pedro Infante
* Antonio Aguilar
* Chavela Vargas
* Lucha Reyes
* Vicente Fernández
* Rocío Dúrcal
* Lola Beltrán
* Alejandro Fernández
* Pepe Aguilar
* Juan Gabriel
* Pedro Fernández
* Los Tigres Del Norte

## Notennoù
Concha Buika

**Concha Buika**, ganet e 1972, zo ur ganerez spagnol a orin afrikan.

E miz Here 2009 ec'h embannas an albom *[[El Último Trago]]*, en enor da Chavela Vargas ha Bebo Valdés, a oa nevez tapet o 90 bloaz. Enrollet e voe e Kuba en Estudios Abdala gant Chucho Valdés hag e bevarad sonerien.

## He fladennoù
* *Vivir sin miedo*, 2015
* *La noche más larga*, 2013
* *En mi piel*, 2011
* *El último trago*, 2009 gant ar pianoour Chucho Valdés
* *Niña de fuego*, 2008
* *Niña de fuego*, 2008
* *Mi niña Lola*, 2006
* *Mi niña Lola*, 2006
* *Buika*, 2005
* *Mestizüo*, 2000, gant ar pianoour Jacob Sureda
Fernando Z. Maldonado

**Fernando Zenaido Maldonado Rivera**, pe **F. Z. Maldonado** en berr, ganet e 1917 e Cárdenas (San Luis Potosí) ha marvet e 1996 e Cuernavaca ( Morelos), zo ur sonaozer mec'hikan, brudet e ganaouenn *[[Volver, volver]]* en doare ranchera.

Sevel a reas sonioù dindan an anv Fred McDonald ivez.
Ermengarda de Narbona

**Ermengarda de Narbona** (1127/29 ? - 1196/97 Perpinyà) a oa ur briñsez okitan, merc'h da Eimeric II , kont Narbona, ha d'e bried kentañ Ermengarda. Keniterv e oa da Ramon Berenguer IV, kont Barcelona.

Gwareziñ a reas an trobadored, evel Peire Rogier , ur chaloni diveleget.

## Notennoù

*  Arnaud Baudin, « André le Chapelain », e-barzh *Le comté de Champagne et de Brie au Moyen Âge*.
 
*  Jacqueline Caille, « Ermengarde, vicomtesse de Narbonne (1127/29-1196/97). Une grande figure féminine du Midi aristocratique », e-barzh *La Femme dans l'histoire et la société méridionales (segles IX-XIX)*, Actes du 66e congrès de la Fédération historique du Languedoc méditerranéen et du Roussillon (Narbonne, 15-16 octobre 1994), Montpellier, 1995, p. 9-50.

*  Jacqueline Caille, « Les seigneurs de Narbonne dans le conflit Toulouse-Barcelone au segle XII », *Annales du Midi*, t. 97 (1985), p. 227-244.

*  Fredric L. Cheyette, « Women, Poets, and Politics in Occitania », a Theodore Evergates (éd.). *Aristocratic Women in Medieval France*. Philadelphia : University of Pennsylvania, 1999, p. 138-177.

*  Fredric L. Cheyette, *Ermengard of Narbonne and the World of the Troubadours*. Ithaca : Cornell University Press, 2001.

*  Aryeh Graboïs. « Une étape dans l'évolution vers la désagrégation de l'État toulousain au XII siècle : l'intervention d'Alphonse-Jourdain à Narbonne (1134-1143) », *Annales du Midi*, t. 78 (1966), p. 23-35.

*  François Grèzes-Rueff. « L'abbaye de Fontfroide et son domaine foncier aux XIIe et XIIIe siècles », *Annales du Midi*, t. 89 (1977), p. 253-280.

*  Linda Mary Paterson, *The World of the Troubadours : Medieval Occitan Society, c. 1100-c. 1300*. Cambridge : Cambridge University Press, 1993.
Adalberto II

**Adalberto II** zo anv daou zen anavezet:
* Adalberto II Ivrea
* Adalberto II Toskana

## Pennad kar
* Adalberto Iañ
Pleiades

**Pleiades**, pe **M45**, eo an anv roet e steredoniezh d'un gronnad digor stered hag a c'haller gwelet e steredeg an Tarv. Meur a anv pobl a zo d'ar gronnad-se e brezhoneg: ar *Yarig*, ar *Yarig wenn*, ar *Yarad poñsined*, ar *Yar hag he foñsined*, ar *Yar (wenn) hag hec'h evned*, *Yarig wenn he c'hwec'h evn*. Brudet eo ar stroll stered-se e hengoun meur a sevenadur abaoe pell, pa dalvezent da verkañ amzer ar mediñ. Ar gronnad stered splannañ da welet eus an Douar an hini eo, ha betek un 12 a steredennoù a c'haller tapout gwelet gant al lagad diglav (7 an hini a weler dre vras).

## An anv
Dont a ra an anv a vez graet gantañ e steredoniezh diouzh ar Pleiadezed.
Adalberto

**Adalberto** zo un anv-bihan italianek.

## Yezhoù all
*Adalbert, en alamaneg, hag ivez Adalbrecht, Adalbero, Adelbert, Albero, Albert, Albrecht, Delbert, Edelbert
* Wojciech e poloneg
* Vojtech e slovakeg
* Vojtěch e tchekeg
* Béla, en hungareg

## Tud
*Adalberto Iañ, anv meur a zen
*Adalberto II, anv meur a zen

*Adalberto Migliorati, livour italian
*Adalberto Orsatti, matematikour italian
Adalbert

**Adalbert** pe **Adalbrecht**, zo un anv-bihan alamanek kozh, henstumm da Albert. 

## Adstummoù
* Adelberta, Alberta, evit ar merc'hed

## Yezhoù all
*Adalberto en italianeg

## Tud
### Anv-bihan
* Adalbert Ostrevent, anv meur a zen 
* Adalbert von Preußen, anv meur a zen 
* Adalbert Saarbrücken, anv meur a zen 

* Adalbert (mystic) (VIIIvet kantved)
* Adalbert van Egmond († war-dro 740), manac'h saoz ha sant, abad Echternach e Luksembourg, diskibl da sant Willibrord, avieler e Holland ha Friz
* Adalbert Magdeburg (marvet e 981), abostol ar Slaved, kentañ arc'heskob Magdeburg
* Adalbert Praha (956–997), eskob ha merzher
* Adalbert Stifter (1805-1868), barzh aostrian

### Anv-tiegezh
* Max Adalbert (1874–1933), aktor alaman

## Pennad kar

* Saint-Adalbert
Adalberto Iañ Toskana

**Adalberto Iañ** (war-dro 820-884) a oa markiz Toskana ha Tutor Corsicae adalek 846. Mab e oa da Bonifacio II Toskana Kont Lucca ha da Rotilde; Bonifacio a oa bet tennet e vadoù digantañ gant Lotar II . Ren a reas war-lerc'h e vreur henañ, Aganus Toskana, ha hir e voe e ren. Tad e oa da Adalberto II. 

## E vuhez
Difenn a reas Korsika diouzh ar Sarazined. 

Mont a reas a-du gant Karloman, Roue Bavaria, a-enep an impalaer Karl Voal, Roue ar Franked, er brezelioù evit Rouantelezh Italia. Ar pab Yann VIII avat a roe harp d'an impalaer. Mont a reas a-du gant ar pab Formosus a-enep Yann VIII . Gant skoazell Lamberto Iañ Spoleto, e miz Meurzh 878, e kasas e arme da aloubiñ Roma ha da lakaat ar pab Yann VIII da blegañ. Hennezh a repuas en iliz Sant Pêr. Hag Adalberto a lakaas pennoù bras Roma da douiñ bout feal da Karloman. Abalamour da se e voe ezkumunuget, hogen van ne reas. 

Mervel a reas pe e 884, pe marteze kentoc'h e 886, hag e vab Adalberto II a renas war e lerc'h.

## Levrlennadur
* Gina Fasoli, «ADALBERTO di Toscana». In: *[[Dizionario Biografico degli Italiani]]*, Vol. I, Roma: Istituto della Enciclopedia Italiana, 1960
Jean-François Prigent

**Yann-Fañch Prigent** (**Jean-François Prigent** evit ar c'hallegerien) a oa ur c'hoarier mell-droad, bet ganet d'ar 26 a viz Mae 1944 e Sant-Kleve ( e kanton Pontrev) hag aet da Anaon d'an 11 a viz Gwengolo 2009 e Sant-Maloù.

## E vicher
Kroget e oa gant ar vell-droad e kleub lec'hel Pontrev kent mont da c'hoari gant Stad Roazhon UC adalek 1961. 

Nemet seitek vloaz ne oa pa gemeras perzh e 9 c'hrogad e-kerzh e gentañ koulzad er c'hleub-mañ, ma c'hoarie evel askeller dehoù. Aet da c'hoarier a-vicher ken abred ha 1962 en devoa plantet 7 pal da geñver 34 c'hrogad 1añ Rummad, 2 grogad Kib vell-droad Bro-C'hall ha 2 grogad Kib Charles Drago er c'houlzad 1962-63. A drugarez d'e vent – 1,68 m ha 65 kg – e plije d'e c'hourdoner Jean Prouff ober dezhañ c'hoari evel kreizer pa veze ezhomm. D'ar mare-se e oa bet dibabet e skipailh Bro-C'hall B. Aet d'ober e goñje ne gemeras perzh nemet e 18 krogad e 1963-64. Ar c'houlzad 1964-65 a oa bet eus an dibab evitañ : estreget plantañ 8 pal en holl en devoa gounezet kentañ Kib vell-droad Bro-C'hall ar c'hleub roazhonat d'ar 26 a viz Mae 1965. Donedigezh ar C'hastellpaolad Loeiz Floc'h da Roazhon e 1965-66 he devoa degaset ur c'hevezerezh hag en redias da vont da c'hoari da Rouan (Seine-Maritime), bet prestet 6 miz-pad (miz Kerzu 1965-miz Mezheven 1966) eno. Ar c'houlzad 1966-67 a oa bet an hini diwezhañ e Roazhon, ar pezh na viras ket outañ a gemer perzh e 24 c'hrogad nag a blantañ 3 fal c'hoazh.

E 1967 e oa bet treuzkaset da FK Metz (Moselle) kent mont da c'hoari e 1968 en Angoulême (Charente) e-lec'h ma teuas da vezañ bez-kampion an eil Rummad e 1969 gant KS Angoulême. Eno e oa chomet betek 1971 ha paouezet gant e vicher e SO Châtellerault (Vienne) e 1972 a-barzh fin ar gont.

Derc'hel ostaleri en devoa graet war gaeoù Landreger ma oa aet da c'hourdoner ar re c'hlasruz e-pad un nebeud mizioù.
Kib Charles Drago

Aozet e veze **Kib Charles Drago** gant Kevre mell-droad a-vicher evit ar skipailhoù a-vicher a veze skubet a-raok kardgourfennoù Kib vell-droad Bro-C'hall, o reiñ tro dezhe da genstrivañ evit un trofe all.

Dalc'het e voe bep bloaz etre 1953 ha 1965.

## Loreadeg

## Bilañs evit pep kleub
Kreizer

Er vell-droad e vez graet **kreizer(ez)** eus ur c'hoarier(ez) a vez e/he roll ober al liamm etre al linenn zifenn hag an hini argadiñ. Goude rastellat ar vell e rank ar greizerien/c'hreizerezed he zreuzkas d'an argaderien/argaderezed an efedusañ ar gwellañ. O c'hefridi bouezus all zo mirout ouzh ar c'hoari enep a vont en-dro kuit da luziañ tamm labour an difennerien/difennerezed. Gwall alies e vez klevet gourdonerien veur barrek-mat war gadoniezh ar vell-droad o lâret e vez gounezet pe gollet ur c'hrogad er c'hreiz.

D'ar mare (1954) ma oa bet lakaet an doare c'hoari *4-2-4* diouzh ar c'hiz gant skipailh broadel Hungaria, oc'h enebiñ ouzh an *WM* mil vrudet, e veze graet **hanterien** eus an daou greizer, o flas dezhe etre ar pevar **araoger** hag ar pevar **adreger**.

Er bloavezhioù pevar-ugent ez ae pevar c'hoarier hep o far - Luis Fernandez, Alain Giresse, Michel Platini ha Jean Tigana - d'ober kreiz skipailh mell-droad Bro-C'hall. Ken barrek e vezent war an dachenn c'hoari ma veze graet *Ar c'harrez hud* anezhe. Hep klask koazhañ levezon ar c'hoarierien all e c'haller skrivañ ez eo a drugarez d'ar greizerien-se en devoa gounezet skipailh mell-droad Bro-C'hall e gentañ trofe, da lâret eo Kampionad vell-droad Europa 1984.

Gant c'hoarierien/c'hoarierezed ar c'hreiz hep mar na marteze ez eus tu da sevel meur a zoare c'hoari disheñvel-mik an eil diouzh egile. Gallout a reer kaout daou/div, tri/teir, pevar/peder betek pemp kreizer(ez) diouzh an doare c'hoari bet dibabet ober gantañ hag hini ar skipailh enep evel just. N'haller ket bezañ souezhet eta ma vez gortozet e tiskouezfe ur c'hreizer/greizerez kaout kaleter o vezañ ma rank redek kalz ha pell : aze emañ sur a-walc'h ar perzh a zo boutin d'an holl greizerien/greizerezed. Daoust d'ar c'hreiz bezañ ur strolladig kempoell e vez disheñvelaet peurliesañ
* ar greizerien bourchas/c'hreizerezed pourchas (ar rener c'hoari en o zouez), da lâret eo an niverennoù 8 (Alain Giresse da skouer) ha 10 (Michel Platini da skouer) gwechall
diouzh
* ar greizerien rastellañ/c'hreizerezed rastellañ, da lâret an niverenn 6 (Luis Fernandez da skouer) gwechall.

Ne vez ket aes bepred pegañ ul liketenn ouzh pep melldroader, ar pezh a veze diskouezet splann gant Jean Tigana, rasteller melloù eus ar c'hentañ ha kentañ enepargader e skipailh.

## Notennoù
Galla Placidia

**Galla Placidia**, ganet e 390 e Kergustentin ha marvet d'ar 27 a viz Du 450 e Roma, a oa un impalaerez roman er .
Merc'h e oa d'an impalaer Theodosius Iañ ha da Flavia Galla.

Dimezet e voe d'ar roue vizigot Ataulf, a voe lazhet e 415, ha goude da Gonstantius III, a renas etre C'hwevrer ha Gwengolo 421.

Bras e voe perzh Galla Placidia en aferioù an impalaeriezh etre 410 ha 440, pa oa ar galloud o wanaat.

## He buhez
Merc'h e oa Galla Placidia d'an impalaer Theodosius Iañ, a renas etre 379 ha 395, ha da Flavia Galla, merc'h d'an impalaer Valentinianus Iañ. Hanterc'hoar e oa d'an impalaerien Arcadius hag Honorius, a renas o-daou adal 395, goude marv o zad.

He bugaleaj a dremenas e lez Kergustentin. Goude marv he zad ez eas da-heul he breur Honorius, a oa da ren war Impalaeriezh roman ar C'hornôg, dindan evezh ar jeneral Stilico, anvet da rejant. A-benn neuze n'edo ket an impalaerien o chom e Roma ken ; e Milano edo lez Honorius da gentañ, hag e Ravenna adal 402.

Stilicon, evit kreñvaat e liammoù personel gant an tiegezh impalaerel, en devoa dimezet e verc'h Maria da Honorius e 399, hag klask a reas dimeziñ e vab Eucher, ur c'hrennard anezhañ, da C'halla Placidia, met an eured-se ne voe ket graet.

E bloavezhioù kentañ ren Honorius, dindan Stilicon, e talas an impalaeriezh, en Italia, ouzh ar Vizigoted kaset gant Alarig Iañ : ar re-se a oa en em ziazezet abaoe 382 e Mesia, evel pobl kevredet. Goude-se e teuas an Ostrogoted kaset gant Radagaisus, a zeue eus bro an Huned en hanternoz d'an Danav.

E 414 e renas a-gevret gant he fried Ataulf,roue ar Vizigoted, betek 415. Kenimpalaerez e voe gantConstantius III e 421, ha rejantez e voe e deroù ren Valentinianus III.


Mausoleum of Galla Placidia. Ravenna, Italy.jpg|Ti-kañv Galla Placidia e Ravenna 
Mausoleo di Galla Placidia 06.jpg|An diabarzh
Mausoleo Galla Placidia.JPG|Marelladurioù en diabarzh


## Oberennoù en hec'h anv
*Ar c'hoarigan *Gal·la Placidia* gant Jaume Pahissa en 1913, savet diwar trajedienn Ángel Guimerá.

## Pennad kar
* Brezel ar C'hoted (408-416)
Adalberto Iañ

**Adalberto Iañ** zo anv meur a zen :
* Adalberto Iañ Ivrea
* Adalberto Iañ Toskana

## Pennadoù kar
* Adalberto II
* Adalberto
Adelaide (Aostralia)

**Adelaide** eo kêr-benn stad Aostralia ar Su, ha pempvet brasañ kêr Aostralia. Hervez niveradeg 2011 e oa 1,23 milion a dud o vevañ eno. Emañ kêr nepell diouzh ar mor, war aod su ar vro, e Pleg-mor Sant-Visant ha Meurvor Indez.

Diazezet e voe ar gêr e 1836 evit Breizhveuriz dieub (er c'hontrol d'ar peurrest eus Aostralia). Anvet e voe ar gêr diwar anv ar briñsez Adelaid Saks-Meiningen (1792–1849), gwreg Gwilherm IV, roue ar Rouantelezh-Unanet.

Sez gouarnamant ar Stad eo, hag ivez ensavadurioù gouarnamantel ha kenwerzhel staliet e kreiz-kêr dreist-holl, kostez boulouard North Terrace hag hini ar roue Gwilherm IV. 

Brudet eo Adelaide evit he festivalioù, he gwinoù, he skipailoù sport. Anavezet e vez ingal kalite ar vuhez a gaver eno evel unan eus ar re gwellañ.

## Tud vrudet
* en Adelaide eo bet diazezet News Corporation gant ar familh Murdoch, Rupert Murdoch en e benn, unan eus brasañ strolloù media ar bed.
* Ghil'ad Zuckermann, yezhour israelat kelenner e skol-veur Adelaide.

## Gevelliñ
*  
* 
*  
*  
* 
*
Banniel Aostralia

**Banniel [[Aostralia]]** a oa bet dibabet gant ur genstrivadeg aozet e 1901, hag adveret a-c'houde, e 1909. Ar steredenn vras seizh barr dindan an Union Jack ne oa nemet c'hwec'h barr en orin, anvet “Steredenn ar C'henglad” pe "ar C'hengevread", a arouez c'hwec'h stad ar vro (Aostralia ar C'hornôg, Aostralia ar Su, Queensland, Sukembre-Nevez, Tasmania, Victoria) hag ar seizhvet a arouez an tiriadoù (Tiriad an Norzh, Tiriad ar C'hêr-benn). Ar pemp steredenn da zek eur rik a arouez Kroaz ar Su, ur steredeg eus oabl hanterzouar ar Su, a gaver e banniel meur a vro eus hantervoul ar Su.

Breud a sav ingal diwar-benn ar banniel-se abalamour ma'z arouezfe liammoù re greñv gant ar Rouantelezh-Unanet, ha goulenn a sav ma vo cheñchet.

## Bannieloù all
Banniel ar Rouantelezh-Unanet

**Banniel Rouantelezh-Unanet Breizh-Veur ha Norzhiwerzhon**, a vez graet anezhañ *Union Flag* (banniel an unvaniezh), hag alies en un doare pemdez, *Union Jack*, eo banniel ar Rouantelezh-Unanet. Er stumm m’emañ e vez implijet abaoe 1801.
Adkavet e vez c'hoazh ouzh konk broioù dizalc'h ’zo a oa gwechall en Impalaeriezh Breizh-Veur, evel Aostralia ha Zeland-Nevez.

1:2 eo e genfeurioù. Da lavaret eo ez eo un hanter hiroc'h e led eget e hed.

## Orin an tres
Savet eo bet en ur lakaat a-gevret:
*Banniel Bro-Saoz gant “kroaz sant Jord”, da lavaret eo ur banniel gwenn gant ur groaz ruz sonn;
*Banniel Bro-Skos gant “kroaz sant Andrev”, da lavaret eo ur banniel glas gant ur groaz wenn diouzh lammell (un X);
*evit aroueziñ Iwerzhon e reer gant “kroaz sant Padrig”, da lavaret eo gwenn gant ur groaz ruz diouzh lammell (un X). Abaoe dieubidigezh Republik Iwerzhon ne arouez ken nemet Norzhiwerzhon.
Hervez an dresadenn emañ banniel Bro-Saoz war hini Bro-Skos, ha hemañ war hini Iwerzhon.

## Implij
Ne reer gantañ nemet war zouar, gant ar siviled pe gant ar gouarnamant. War zour e vez graet gant adstummoù anezhañ.

### Bannieloù all

Restr:Civil Ensign of the United Kingdom.svg‎ |Banniel mor sivil (*Red ensign*)
Restr:Government Ensign of the United Kingdom.svg |Banniel mor star (*Blue ensign*)
Restr:Naval ensign of the United Kingdom.svg‎ | Banniel ar Royal Navy (*White ensign*)
Restr:Civil Air Ensign of the United Kingdom.svg|Banniel aer sivil
Restr:Air Force Ensign of the United Kingdom.svg‎ | Banniel ar Royal Air Force
Heidi

**Heidi** zo un anv alamanek roet d'ar merc'hed, berranv diwar Adelheid. Er broioù alamanek e vez lavaret Heidi ivez eus ar merc'hed anvet *Heidrun, Heidelinde* pe *Heidemarie*.

Brudet e voe dre ar bed dre ar plac'hig a zo harozez ar romant Heidi (romant) gant Johanna Spyri e 1880, dreist-holl goude ar film embannet e 1937.

## Adstummoù
**Haidy, Heidy*

## Tud

* Heidi Albertsen, dougerez dilhad danat
* Heidi Blickenstaff, aktourez stadunanat
* Heidi Bohay, aktourez stadunanat

* Heidi Cortez, aktourez stadunanat
* Heidi W. Durrow, skrivagnerez stadunanat
* Heidi Fleiss, renerez fouzhlec'h e Kalifornia
* Heidi Grande Røys, politikourez norgeat
* Heidi Hautala, politikourez finnat
* Heidi Jenkins, istorourez saoz
* Heidi Julavits, oberourez stadunanat
* Heidi Kabel, sonerez alaman
* Heidi Klum, aktourez alaman
* Heidi Kozak, aktourez stadunanat
* Heidi Larssen, politikourez norgeat
* Heidi Lenhart, aktourez stadunanat
* Heidi Lucas, aktourez stadunanat
* Heidi Lück, politikourez alaman
* Heidi Murkoff, skrivagnerez stadunanat
* Heidi Puurula, kanerez finnat
* Heidi Range, kanerez saoz
* Heidi Sørensen, politikourez norgeat
* Heidi Swedberg, aktourez stadunanat
* Heidi Valkenburg, aktourez Australian 
* Heidi Zeigler, aktourez stadunanat
Jesolo

**Jesolo** a zo ur gumun ag Italia e meurgêr Venezia, en hanternoz da gêr Venezia, ha  a dud o chom enni.
 
## Liamm diavaez
*  Lec'hienn ar gumun

## Notennoù ha daveoù
Claude Michel (melldroader)

**Claude Michel** (*Coco* e lesanv) a oa ur melldroader breizhat, bet ganet d'ar 24 a viz Ebrel 1971 e Karaez-Plougêr.Kreizer rastellañ (niverenn 6) e bost war an dachenn c'hoari e oa chomet e vicher-pad er c'hleub War-raok Gwengamp…ar pezh na vez ket diouzh ar c'hiz ken an deiz a hiziv.
## E vicher
Erruet e oa e Gwengamp d'e 15 vloaz eus KS Rostrenenn. Eñ an hini eo en devoa merket ar pal a rae da Wengamp mont er 1 Rummad d'ar 27 a viz Mae 1995.

Kemeret en devoa perzh en e grogad kentañ er 1 Rummad d'an 19 a viz Gouere 1995 ouzh FK Martigues (2-0).

Siwazh dezhañ en devoa tennet e-maez diwezhañ tenn er pal da geñver gourfenn Kib vell-droad Bro-C'hall 1996-97 o lezel OJK Nisa da vezañ trec'h a-benn ar fin.

Evitañ da vezañ c'hoariet ouzhpenn 200 krogad n'en deus lakaet pal ebet er 1 Rummad.

D'ur 27 a viz Mae ivez, met e 2005 ar wech-mañ, en devoa graet e gimiad diouzh bed ar vell-droad a-vicher goude bezañ c'hoariet 7 koulzad er 1 pe 2 Rummad.

## E vicher e kleub

## E ditloù
* 1995 : kampion ar bed gant Skipailh mell-droad Bro-C'hall vilour,
* 1996 : aet Kib Intertoto gantañ,
* 1997 : gourfennad Kib vell-droad Bro-C'hall,
* 1998 : bet dibabet e Skipailh mell-droad Breizh da geñver ar c'hrogad Breizh-Kameroun (dalc'het d'an 21 a viz Mae 1998 e Roazhon),
* 1999 : c'hoarier 2 Rummad ar c'houlzad hervez ar gelaouenn *[[France Football]]*.

## Cheñch micher
Aet da c'hourdoner ur skipailh re yaouank e Gwengamp da gentañ-penn, anvet e oa bet da eiler Patrick Remy er c'houlzad 2006/07 hag e penn-kentañ hini 2007/08 a-raok ma voe skarzhet ar gourdoner meur. Abaoe 2009 e ra war-dro eil skipailh War-raok Gwengamp.
Rıza Kayaalp

**Rıza Kayaalp** zo ur gourener turk, ganet d'an 10 a viz Here 1989 e Yozgat. Keveziñ a ra e gouren gresian-ha-roman.

Bet en deus ar vedalenn arem e C'hoarioù olimpek 2012 er rummad 120 kg.
Alessandro Varotari

**Alessandro Varotari**, lesanvet *Il Padovanino*, ganet e Padova d'ar 4 a viz Ebrel 1588 ha marvet e Venezia d'an 20 a viz Gouere 1649, a oa ul livour italian eus deroù ar . 

E dad, Dario Varotari il Vecchio, a oa ul livour a orin elzasat, hag en devoa desket ar vicher gant Paolo Veronese. 

E c'hoar Chiara Varotari a oa livourez eveltañ.

## Skeudennaoueg

Image:Alessandro Varotari.jpg|*[[Gwener (doueez)|Gwener]] hag [[Amourig]]*
File:Ca'_Rezzonico_-_Cornelia_madre_dei_Gracchi_(Inv.039)_-_Alessandro_Varotari.jpg | *[[Cornelia Africana]]*
En El Último Trago

**Ur pennad diwar-benn ar ganaouenn eo hemañ. Ur pennad all zo diwar-benn ar bladenn *El último trago*. 

***En el último trago*** ("Er werennad diwezhañ") zo ur ganaouenn [[spagnolek]] savet gant ar sonaozour [[mec'hikan]] [[José Alfredo Jiménez]] ha kanet gant meur a zen.

Kaoz zo enni eus lonkerien en un ostaleri o vont d'evañ o banne diwezhañ. 

==Kanerien==
Kanet eo bet gant kanerien [[ranchero|*ranchero*]] evel [[Antonio Aguilar]], [[Chavela Vargas]] (en he fladenn *¡Por mi culpa!*, e [[2010|2010)]], Flor Silvestre, Francisco "El Charro" Avitia, [[Lola Beltrán]], [[José Alfredo Jiménez]] e-unan, hag ivez e doareoù disheñvel gant Enrique Guzmán, Tania Libertad, [[Concha Buika]], Nicho Hinojosa, [[Los Rodríguez]] hag [[El Tri]].
==Liammoù diavaez==
* [http://www.youtube.com/watch?v=mYqRtsqQAoM *En El Último Trago'' kanet gant Chavela Vargas]
* Pozioù ar ganaouenn
El Último Trago

**El Último Trago** zo un albom spagnolek gant Concha Buika ha Chucho Valdés e 2009. Anvet eo ar bladenn diwar anv ar ganaouenn En El Último Trago, bet savet gant José Alfredo Jiménez Sandoval.

## Kanaouennoù
# Soledad (savet gant Fabregat Jodar)
# Sombras (an ton gant Carlos Brito, lyrics by Rosario Sansores)
# Las ciudades (savet gant José Alfredo Jiménez Sandoval) 
# Cruz De Olvido (savet gant Juan Zaizar Torres)
# El Adrariego (savet gant Álvaro Carrillo Alarcón)
# En El Último Trago (savet gant José Alfredo Jiménez Sandoval)
# Se Me Hizo Fácil (savet gant Agustín Lara)
# Un Mundo Raro (savet gant José Alfredo Jiménez Sandoval)
# Las Simples Cosas (music by Armando Tejada Gómez, lyrics by Julio César Isella)
# Somos (savet gant Mario Clavell)
# Luz de Luna (savet gant Álvaro Carrillo Alarcón)
# Vámonos (savet gant José Alfredo Jiménez Sandoval)

Peder eus ar c'hanaouennoù zo bet savet gant ar sonaozour mec'hikan José Alfredo Jiménez Sandoval.
Alberta, Let Your Hair Hang Low

***Alberta, Let Your Hair Hang Low*** ("Alberta, lezit ho plev da ziskenn izel") zo anv meur a gan *[[blues]]*.

Lead Belly (1888-1949) a enrollas meur a zoare anezhañ er bloavezhioù 1930. Enrollet e voe ivez gant Bob Dylan, Doc Watson ha re all.

Setu ar c'homzoù embannet gant Mary Wheeler en he dastumad *Steamboatin' Days: Folk Songs of the River Packet Era*, tapet digant Gabriel "Uncle Gabe" Hester e 1944 :

Alberta, let yo' hair hang low,
Alberta, let yo' hair hang low,
I'll give you mo' gold than yo' apron will hold,
Ef you'll jes' let yo' hair hang low.

Alberta, what's on yo' mind?
Alberta, what's on yo' mind?
You keep me worried, you keep me bothered, all the time.
Alberta, what's on yo' mind?

Alberta, don't you treat me unkind,
Alberta, don't you treat me unkind,
'Cause I'm worried, 'cause I'm bothered, all the time.
Alberta, don't you treat me unkind.


## Doareoù all
*Bob Gibson e 1957, hag en albom *Sing Out!*, rann 8, niv. 3 (1959)
* Jerry Silverman, *Folk Blues*, rann 1 (*c*. 1959)
* Burl Ives, dindan an anv *Lenora, Let Your Hair Hang Down*, en albom *The Versatile Burl Ives!* (1961)
* Chad Mitchell Trio, *At the Bitter End* (1962)
* Odetta, dindan an anv *Roberta* en almom *Odetta Sings Folk Songs* (1963)
* Valentine Pringle, *I Hear America Singing* (1963)
* Pernell Roberts, *Come All Ye Fair and Tender Ladies* (1963)
* Blues Project, *Live at The Cafe Au Go Go* (1965 war al leurenn, 1966 en ur studio)
* Doc Watson, *Southbound* (1966)
* Bob Dylan, daou zoare, *Self Portrait* (1970)
* Eric Clapton, *[[Slowhand]]* (1977)

## Liamm diavaez
* Kanet gant Doc Watson

## Notennoù
Marc'h-houarn treuz bro (MTB)

**Marc'h-houarn treuz bro (MTB)** (*MTB* eo ivez ar berradur saoznek evit *mountain bike*, marc'h-houarn menez) a reer eus ur marc'h-houarn bet krouet evit mont er-maez d'an hentoù terduet, da lâret eo war an tachennoù digompez ar gorre anezhe.

Ur sport bet roet reolennoù dezhañ gant an Unaniezh varc'hhouarnerezh etrebroadel (UME) eo an MTB ivez.
Rocío

**Rocío** zo ur ger spagnolek hag a dalv kemen ha glizh (diwar ar ger latin *Rocisus*). 
Un anv-lec'h eo ivez, ha diwar-se eo deuet da vezañ un anv-bihan spagnolek roet d'ar merc'hed.

## Lec'h
###### 
*El Rocío , kêriadenn e Spagn, e kumun Almonte, e proviñs Huelva, en Andalouzia.

## Relijion
Ar Virgen del Rocío, *Gwerc'hez ar Rocío*, e kêriadenn El Rocío.

## Anv-bihan
**Rocío** zo un anv-bihan, evel un toullad re all e spagnoleg pe katalaneg (Asunción, Ángeles, Araceli, Candelaria, Carmen, Concepción, Consuelo, Dolores, Guadalupe, Lurdes, Mar, Mercedes, Milagros, Montserrat, Nuria, Paz, Pilar, ...), deuet eus anv lec'hel ar Werc'hez.

## Tud

**Rocío Arias*, anv stourm ar guerrillera kolombian Elda Neyis Mosquera.
*Rocío Colonna
*Rocío Dúrcal‎, kanerez spagnol
*Rocío Guirao Díaz, dougerez-dilhad arc'hantinat.
*Rocío Igarzábal, aktourez arc'hantinat
*Rocío Jurado (1946-2006), kanerez spagnol
*Rocío Marengo, dougerez-dilhad arc'hantinat.
*Rocío Figueroa, dougerez-dilhad chileat.

## Notennoù
Concetta

**Concetta** zo un anv-bihan italianek roet d'ar merc'hed. Stankik eo e kreisteiz Italia. 

## Eilstummoù
* *Concettina, Concessa, Concepita, Concezione, Concezia, Cettina, [[Tina]], Titina, Titti, Conny*. 
* Evit ar baotred:* Cettino,Concezio, Concetto, Concesso, Concettino*.

### Yezhoù all
* katalaneg: Concepció
* galizeg: Conceizon
* portugaleg: Conceição
* spagnoleg: Concepción

## Orin
Dont a ra an anv eus an "Immacolata Concezione" pe "Maria Concetta", diwar italianekaat ar ger latin *concepta*, concepita.

## Gouel
D'an 8 a viz Kerzu. 

## Tud

* Concetta Barra, kanerez italian.
* Concettina Di Lorenzo, aktourez italian.
* *Concetta Gangi*, anavezetoc'h evel Farida, kanerez italian.

### "Concetto"
* Concetto Gallo, politikour italian.
* Concetto Marchesi, politikour ha skrivagner italian.
* Concetto Pozzati, livour italian.
* Concetto Scivoletto, politikour italian.
Bridgeport (Connecticut)

**Bridgeport** a zo kêr vrasañ stad Connecticut e Stadoù-Unanet Amerika. Bez' e oa 144,229 a annezidi e 2010. Krouet eo bet anv Bridgeport en ur mod ofisiel e 1821.


Ash Creek Route1 CT.jpg
DiscoveryMuseumBPT.jpg
SeniorsBIA.JPG
Bridgeport_Regional_Vocational_Aquaculture_School.jpg


## Liammoù diavaez
*   Lec'hienn ofisiel
Hartford (Connecticut)

**Hartford** eo kêr-benn stad Connecticut e Stadoù-Unanet Amerika. 121.054 a annezidi e oa enni e 2020. Krouet eo bet anv Hartford en ur mod ofisiel e 1784.

## Monumantoù
*Ti Mark Twain.


Hartford Connecticut Skyline (cropped).JPG
Connecticut State Capitol DSC 0147 AD.JPG
Downtown Hartford from above, 2009-12-10.jpg
HartfordStreet.jpg
Church of the Good Shepherd Hartford CT.JPG


## Kêrioù gevellet

## Ekonomiezh
E Hartford emañ sez an embregerezh armoù-tan Colt abaoe 1855.

## Liammoù diavaez
*   Lec'hienn ofisiel
Rocío Dúrcal

**Rocío Dúrcal**, pe *María de los Ángeles de las Heras Ortiz* (1944 – 2006), zo ur ganerez spagnol ha mec'hikan. Brudet eo da vezañ ar ganerez spagnolek nemeti he deus gwerzhet tremen 100 milion a bladennoù. 
Meur a bladenn he deus graet gant kanaouennoù Juan Gabriel. 

## He fladennoù
;Philips-Phonogram
* 1962: Las Películas De Rocío Dúrcal
* 1962: Rocío Dúrcal Canción de Juventud
* 1963: Rocío de la Mancha
* 1963: La Chica Del Trebol
* 1963: Rocío, Canta Flamenco (EP)
* 1964: Tengo 17 Años
* 1964: Villancicos De Rocío
* 1964: Villancicos con Rocío Dúrcal
* 1965: Más Bonita Que Ninguna
* 1966: Acompáñame
* 1966: Buenos Días, Condesita
* 1967: Amor En El Aire
* 1968: Cristina Guzmán
* 1970: Las Leandras
* 1972: La Novicia Soñadora (La Novicia Rebelde)
;Ariola Eurodisc
* 1977: Una Vez Más
* 1977: Rocío Dúrcal Canta A Juan Gabriel Volumen I
* 1978: Rocío Dúrcal Canta A Juan Gabriel Volumen II
* 1979: Rocío Dúrcal Canta A Juan Gabriel Volumen III
* 1980: Rocío Dúrcal Canta Con Mariachi Volumen IV
* 1981: Cuando Decidas Volver (Rocío Dúrcal Canta A Juan Gabriel Volumen V)
* 1981: La Gata (Confidencias)
* 1983: Entre Tú Y Yo
* 1984: Rocío Dúrcal (Canta A Juan Gabriel Volumen VI)
* 1985: Boleros (Canta Lo Romántico De Juan Gabriel)
* 1986: Siempre
* 1987: Rocío Dúrcal (Canta 11 Grandes Éxitos De Juan Gabriel)
* 1988: Como Tu Mujer
* 1990: Si Te Pudiera Mentir
* 1992: El Concierto... En Vivo
* 1993: Desaires
* 1995: Hay Amores Y Amores
;BMG
* 1997: Juntos Otra Vez (Con Juan Gabriel)
* 1999: Para Toda La Vida
* 2000: Caricias
* 2001: Entre Tangos Y Mariachi
* 2002: En Concierto... Inolvidable
* 2003: Caramelito
* 2004: Alma Ranchera
* 2004: Su Historia Y Exitos Musicales Volumen 1
* 2004: Su Historia Y Exitos Musicales Volumen 2
* 2004: Su Historia Y Exitos Musicales Volumen 3
* 2005: Lo Esencial
;Sony BMG
* 2005: Me Gustas Mucho
* 2006: Amor Eterno
* 2007: Rocío Dúrcal Canta a México
* 2009: El Concierto... En Vivo
* 2009: Duetos

## Deiz
Lakaet eo bet an 11 a viz Du da *zeiz etrevroadel Rocío Dúrcal*.

He merc'h, Shaila Dúrcal, zo un tamm kanerez ivez.

## Liammoù diavaez

* IMDB.
New Haven (Connecticut)

**New Haven** zo ur gêr lec'hiet e su Stad Connecticut e Stadoù-Unanet Amerika. Bez he oa  a annezidi e 2020. E 1784 e voe anvet kêr en un doare ofisiel.


New Haven CT lg.PNG|Lec'hiadur
New Haven from above, 2009-12-10.jpg|Gwel diwar nij
Nhskyline eastshore.jpg|Aod ar reter
NewHAvenCommons4969.JPG|*New Haven Commons
Connecticut Hall, Yale University.jpg|*Connecticut Hall'' e Skol-veur Yale


## Kêrioù gevellet

## Ekonomiezh
Brudet e oa New Haven evit uzinoù an embregerezh armoù-tan ha munisionoù Winchester diazezet eno adalek 1866.

## Liammoù diavaez
*   Lec'hienn ofisiel
New Haven

**New Haven** zo un anv-lec'h saoznek e meur a vro.

#### 
* New Haven, Falkland Islands

#### 
* New Haven, Enugu 

#### 

* New Haven (Connecticut)
* New Haven, anv kozh Alvarado, California
* New Haven, Illinois
* New Haven, Indiana
* New Haven, Kentucky
* New Haven, Michigan
* New Haven, Missouri 
* New Haven, New York
* New Haven, Ohio
* New Haven, Pennsylvania, bremañ e Connellsville, 
* New Haven, Vermont 
* New Haven, West Virginia
* New Haven, Adams County, Wisconsin
* New Haven, Dunn County, Wisconsin

## Pennadoù kar
*Haven
*Newhaven
Hartford

**[[Hartford]]** zo un anv-lec'h saoznek e Bro-Saoz hag e SUA. 

## Gerdarzh
Un anv saoznek kozh eo. N'eus ket emglev war orin ar ger "hart", marteze eus "herd", chatal; ha ford (evel e-barzh Bradford, Crawford, Oxford), a dalv kement ha roudour, kar d'ar ger norgeek fjord.

## Lec'hioù
###### 
* Hartford, Cambridgeshire, kêriadenn e-kichen Huntingdon
* Hartford, Cheshire

###### 
* Hartford, Alabama
* Hartford, Arkansas
* Hartford (Connecticut)
* Hartford, Georgia
* Hartford, Illinois
* Hartford, Iowa
* Hartford, Kansas
* Hartford, Kentucky
* Hartford, Maine
* Hartford, Michigan
* Hartford, New Jersey
* Hartford, New York
* Hartford, Ohio
* Hartford, Trumbull County, Ohio
* Hartford, Providence, Rhode Island, karter
* Hartford, South Dakota
* Hartford, Tennessee
* Hartford, Vermont
* Hartford, West Virginia
* Hartford, Wisconsin

## Tud
* George Huntington Hartford, 
* George Ludlum Hartford (1864–1957)
* Huntington Hartford (1911–2008) 
* John Augustine Hartford (1872–1951)
* John Hartford (1937–2001), 

## Pennadoù kar
* New Hartford
* Hartford City
* Hertford
Stamford (Connecticut)

**Stamford** zo ur gêr lec'hiet e mervent stad Connecticut e Stadoù-Unanet Amerika. Bez' e oa 122,643 a annezidi e 2010. Krouet eo bet anv Stamford en ur mod ofisiel e 1641.


StamfordCTRRstaLookingNE11112007.jpg|
Thomson Corporation headquarters.jpg|
StamfordCTBldgAtStBasilCollegeCampus07262007.JPG|


Metro-North train 1567 enters Stamford.jpg|
UBS Stamford Trading Building.png|


## Kêrioù gevellet

## Liammoù diavaez
*   Lec'hienn ofisiel
Volver, volver

**Volver, volver** zo ur ganaouenn spagnolek gant ar sonaozer mec'hikan F. Z. Maldonado hag a vez kanet gant kanerien a vicher ha tud e-leizh en holl vroioù spagnolek.

## Pennad kar
*Volver

## Liamm diavaez
*  Kant gant Vicente Fernández
* http://www.youtube.com/watch?v=ZdJFEXwVUAQ&feature=related Kanet ha sonet gant ar Mariachi Vargas
Roudouz

Ur **roudouz**, pe **roudour**, zo ul lec'h ma c'haller treuziñ ur stêr aes, o kerzhout, war gein ul loen pe en ur c'harr. Aze n'eo ket ken kreñv red an dour, ha basoc'h eo.

Ar pontoù o deus kemeret lec'h ar roudouroù an aliesañ. Kavout a reer stank ar ger en anvioù-lec'h e Breizh-Izel.


Restr:Voorde.JPG|Ur roudouz e Haaksbergen, en Izelvroioù.
Restr:Pietracorbara gué sur le ruisseau de Pietracorbara.jpg|Ur roudouz e Pietracorbara, e Korsika.
Bridgeport

**Bridgeport** zo un anv-lec'h saoznek e Kanada ha SUA. 

## Lec'hioù
###### 
* Bridgeport, Nova Scotia

###### 

* Bridgeport, Alabama
* Bridgeport, California, in Mono County
* Bridgeport, Mariposa County, California
* Bridgeport, Nevada County, California
* Bridgeport (Connecticut), 
* Bridgeport, Illinois
* Bridgeport Township, Lawrence County, Illinois
* Bridgeport, Kansas
* Bridgeport, Kentucky
* Bridgeport, Michigan
* Bridgeport Charter Township, Michigan
* Bridgeport, Nebraska
* Bridgeport, New Jersey
* Bridgeport, New York
* Bridgeport, Ohio
* Bridgeport, Union County, Ohio
* Bridgeport, Oklahoma
* Bridgeport, Pennsylvania
* Bridgeport, Texas
* Bridgeport, Utah
* Bridgeport, Washington
* Bridgeport, West Virginia
* Bridgeport, Wisconsin

## Pennad kar
* Bridport
Lucien Rault

**Lucien Rault** a oa un atleter breizhat ar redadegoù hir e ziskiblezh dezhañ, bet ganet d'an 30 a viz Meurzh 1936 e Plougonwaz. Rannet e voe e vicher a-bezh etre ar c'henstrivadegoù dalc'het war roudennoù atleterezh an hañv-pad hag ar re redet e-maez ar stadoù (redek a-dreuz maezioù) er goañv.

Kroget e oa gant an atleterezh d'e 15 vloaz o sinañ e gentañ aotreadur e Gward A-raok Rostrenenn e 1951. 24 bloaz anezhañ, e 1960 eta, en devoa lakaet e anv e kleub Janed Ark Plougonwaz pa oa bet krouet ur rann redek a-dreuz maezioù ennañ. Ha bloaz goude e oa aet ar maout gantañ e kampionadoù redek a-dreuz maezioù Breizh (henad), un titl hag a vo tapet 15 gwech diouzh renk gantañ, eus 1961 (e Saozon-Sevigneg) betek 1975 (e Landerne). Krez melen ha glas ar Janed Ark en-dro dezhañ en devoa kemeret perzh en 28 kampionad redek a-dreuz maezioù Breizh, an hini diwezhañ e Gentieg e 1982…46 vloaz anezhañ ha renket da 4re memestra !

Sed amañ dindan e ditloù evit ar pezh a sell ouzh ar redek a-dreuz maezioù :
* 15 gwech kampion Breizh etre 1961 ha 1975,
* 8 gwech kampion etrerannvroel,
* 2 wech kampion Kevread-sport Bro-C'hall (FSF e galleg) e 1960 ha 1962,
* kampion Bro-C'hall e 1974 e Le Touquet-Paris-Plage (Pas-de-Calais),
* 3 gwech bes-kampion Bro-C'hall (2 wech evel henaour) e 1971, 1983 ha 1984,
* kampion er bed dre skipailh e 1978 e Glasc'ho (Skos) a-gevret gant Radhouane Bouster, Alexandre Gonzalez, Pierre Levisse, Jean-Luc Paugam ha Thierry Watrice.

Tapet e voe gantañ un nebeud titloù er redadegoù war roudenn ivez :
* 3 gwech kampion Bro-C'hall, en 10 000 metr e 1973 hag en 20 000 metr e 1973 ha 1974,
* 2 wech bes-kampion Bro-C'hall an 10 000 metr e 1971 ha 1972.

E vicher etrebroadel ne oa ket bet nebeutoc'h pinvidik dre ma oa bet dibabet 12 gwech e skipailh redek a-dreuz maezioù Bro-C'hall ha 27 gwech e skipailh atleterezh Bro-C'hall, oc'h ober dezhañ kemer perzh e Kampionadoù Europa 1971 (e Helsinki (Finland)) ha C'hoarioù olimpek hañv 1976 (e Montreal (Kebek)).

Meur a rekord a oa bet dalc'het gant Lucien Rault, en o zouez :
* hini Bro-C'hall an 20 000 metr (59'11") hag an eur (20,350 km),
* talvoudek eo c'hoazh e rekord ar bed (henaour) ar 5 000 metr (14'23"6), bet redet d'an 19 a viz Mezheven 1982 e Gwened.
Sandra Levenez

**Sanda Levenez** (ganet d'ar 5 a viz Gouere 1979) zo un atletourez hag ur gampionez vreizhat eus ar redek war ar maez, genidik eus Karaez. Abaoe 2007 eo troet gant an duatlon. 

## Titloù
*Medalenn arc'hant e Kampionad ar bed an duatlon e 2009.

## Liamm diavaez
*Sandra Levenez - France 3 Iroise
Brezelioù fernandin

Ar **brezelioù fernandin** (*Guerras fernandinas* e spagnoleg) a voe brezelioù evit kurunenn Kastilha goude marv Pedro Iañ Kastilha, entre Fernando Iañ Portugal hag Enrique II Kastilha, ha goude gant mab Enrique, Juan Iañ Kastilha, war-lerc'h ma oa bet muntret Pedro Iañ Kastilha, lesanvet *el Cruel* (an den kriz) gant e hantervreur Enrique.

## Tri marevezh
Treuz-kontre

**Treuz-kontre** pe **cross country** (anv orin saoznek) a vez lavaret eus "redek war ar maez" pe "redek a-dreuz maezioù", ur sport a vez graet o redek dre ar parkeier ha war an hentoù-karr ha gwenodennoù, ha n'eo ket en tachennoù sport na war ar straedoù terduet. Adalek an dibenn-hañv eo e vez aozet ar redadegoù-se war ar maez. Etre ul lev ha teir (4 ha 12 kilometr) a vez da redek gant ar sportourien, hervez oad an dud ha live ar genstrivadeg. 

## Ar redadeg

A-gevret ha stok ouzh ul linenn e krog ar rederien da redek. 

## Redadegoù
Redadegoù a bep seurt zo, darn zo berr, re all zo hir, ha redadegoù evit ar yaouankiz zo ivez.

### Redadegoù yaouankizoù
Implijet e vez ar redadegoù krennarded er skolioù da zibab ar rederien wellañ d'o lakaat da redek war ar roudennoù goude.

## Kampionadoù
Kampionadoù a vez: kampionad Europa ha kampionad ar bed, e-kichen hini Breizh ha re all.

## Kampioned
*Sandra Levenez
*Lucien Rault

## Notennoù
Lauf

**Lauf** zo ur ger alamanek hag a dalv kement ha *red, redadenn, redadeg*, hag un anv-lec'h en Alamagn. 

## Lec'hioù
* Lauf (Baden-Wurtemberg), e Baden-Württemberg, 
* Lauf an der Pegnitz, e Bayern

## Tud

* Hans Freiherr von Geyer zu Lauf (1895 - 1959), livour alaman

## Pennadoù kar

* *[[Lauff]]*
* *[[Laufen]], [[Lauffen]]*
* ''Laufer
Maui

**Maui** a zo unan eus inizi Hawaii. An eil brasañ eo gant 1 883 km². 144 444 a dud a oa o vevañ enni hervez niveradeg 2010.

## Tud
Charles Lindbergh a varvas e Maui e 1974, hag eno eo beziet.
Enez Hawai‘i

**Enez Hawai‘i** (saozneg: *Island of Hawai‘i* pe *Hawai‘i Island*; hawaieg: *Hawai‘i*) eo enezenn vrasañ inizi Hawaii hag an hini ar pellañ er gevred. Diwar hec'h anv eo bet anvet an enezeg a-bezh. Evit disheñvelout anezhi gwelloc'h diouzh an enezeg a-bezh e vez graet anezhi *The Big Island* (an enez vras) ivez. 10 432 km² eo he gorread ha 185 079 a dud a oa o vevañ enni e 2010. Hilo eo ar pennlec'h. En enez-mañ emañ ar Mauna Kea, menez brasañ ar bed ma vije muzuliet adalek foñs ar mor.

## Liammoù diavaez

## Notennoù ha daveennoù
Chimay (bier)

Bier **Chimay** zo unan eus seizh bier trappist Belgia, breset en abati *Notre-Dame de Scourmont* e Chimay.
O‘ahu

**O‘ahu** (distaget [oˈʔɐhu] e hawaieg, **Oahu** [oʊˈɑːhuː] e saozneg), skrivet ivez **Oahu**, eo trede brasañ enezenn eus Hawaii, hag an hini bobletañ. Emañ Honolulu, kêr-benn ar stad, en enez. 1 545,4 km² eo gorread an enez, ha 953 207 a dud a oa o vevañ enni e 2010.
Menez Eskilin

Ar **Menez Eskilin** (*Esquilino* en italianeg) zo unan eus seizh torgenn Roma, e reter kêr. 

## Rione
Eus anv ar menez e teu anv ar c'harter *Esquilino*, pe rione: ar 15vet eus kêr Roma, skivet alies R. XV.

## Pennad kar
*Gwener an Eskilin